text: দ্বৈত বেদান্ত বা ভেদবাদ বা তত্ত্ববাদ বা বিম্বপ্রতিবিম্ববাদ হিন্দু দর্শনের বেদান্ত শাখার একটি উপশাখা । মাধবাচার্য (১২৩৮-১৩১৭ খ্রিস্টাব্দ) এই মতবাদের প্রধান প্রবক্তা ছিলেন। দ্বৈত বেদান্ত অনুসারে , ঈশ্বর বা পরমাত্মা এবং জীবাত্মা ভিন্ন । মাধবাচার্যের মতে, প্রতিটি জীবাত্মা ঈশ্বর কর্তৃক সৃষ্ট নয়, কিন্তু তার অস্তিত্বের জন্য সে ঈশ্বরের উপর নির্ভরশীল । রামানুজের মতো মাধবাচার্যও একটি বৈষ্ণবীয় তত্ত্ব ব্যাখ্যা করেছেন । তিনি ব্রহ্ম বা সর্বোচ্চ ঈশ্বর বলতে বিষ্ণুকেই বুঝিয়েছেন।
  
  আদি শঙ্করাচার্যের অদ্বৈত বেদান্ত ও রামানুজের বিশিষ্টাদ্বৈত বেদান্তের মতো মাধবাচার্যের দ্বৈত বেদান্তও হিন্দুসমাজের ধর্মবিশ্বাসের একটি অন্যতম প্রধান ভিত্তি । অপেক্ষাকৃত পরবর্তীকালের ধর্মগুরু নিম্বার্ক , বল্লভাচার্য ও চৈতন্য মহাপ্রভু মাধবাচার্যের দ্বৈত বেদান্ত মতের দ্বারা অল্পবিস্তর প্রভাবিত হয়েছিলেন । দ্বৈত বেদান্তের ভিত্তিতে বেদ, উপনিষদ্‌, ব্রহ্মসূত্র, মহাভারত, পঞ্চরাত্র ও পুরাণ গ্রন্থের নতুন ব্যাখ্যা প্রদান করা হয়।
  
  স্রষ্টা ও সৃষ্টির ৫ দ্বৈততা 
  ১. ঈশ্বর ও জীবাত্মা দ্বৈত ।
  ২. ঈশ্বর ও পদার্থ দ্বৈত ।
  ৩. জীবাত্মারা পরস্পর ভিন্ন ।
  ৪. জীবাত্মা ও পদার্থ ভিন্ন ।
  ৫. পদার্থরা পরস্পর ভিন্ন ।
  
  বহিঃসংযোগ 
   http://www.dvaita.net
   Bhakti Schools of Vedanta, by Swami Tapasyananda, available at Sri Ramakrishna Math, Chennai. available at India web site: http://www.sriramakrishnamath.org and US site: http://www.vedanta.com and https://web.archive.org/web/20051024032359/http://www.sanskrit.org/Madhva/madhvateachings.html .
   Dvaita.org
   Tatvavada
   Madhva's differences with Sankara and Ramanuja.
  
  বিষয়শ্রেণী:দ্বৈত
  বিষয়শ্রেণী:হিন্দু দর্শন
  বিষয়শ্রেণী:ভারতীয় দর্শন
title: দ্বৈত